CELEX: 22015D2292
Language: fi
Date: 2015-11-19 00:00:00
Title: Maatalouden sekakomitean päätös N:o 2/2015, annettu 19 päivänä marraskuuta 2015, Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteessä 9 olevien lisäysten 1 ja 2 muuttamisesta [2015/2292]

9.12.2015   
            
            
               FI
            
            
               Euroopan unionin virallinen lehti
            
            
               L 323/29
            
         MAATALOUDEN SEKAKOMITEAN PÄÄTÖS N:o 2/2015,
   annettu 19 päivänä marraskuuta 2015,
   Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteessä 9 olevien lisäysten 1 ja 2 muuttamisesta [2015/2292]
   MAATALOUDEN SEKAKOMITEA, joka
   ottaa huomioon Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen ja erityisesti sen 11 artiklan,
   sekä katsoo seuraavaa:
   
               (1)
            
            
               Euroopan yhteisön ja Sveitsin valaliiton välinen maataloustuotteiden kauppaa koskeva sopimus, jäljempänä ’sopimus’, tuli voimaan 1 päivänä kesäkuuta 2002.
            
         
               (2)
            
            
               Sopimuksen liitteen 9 tavoitteena on helpottaa ja edistää Euroopan unionista ja Sveitsistä peräisin olevien luonnonmukaisten tuotteiden kahdenvälistä kauppaa.
            
         
               (3)
            
            
               Luonnonmukaisten tuotteiden työryhmä käsittelee sopimuksen liitteessä 9 olevan 8 artiklan nojalla kaikkia liitteeseen 9 ja sen täytäntöönpanoon liittyviä kysymyksiä sekä antaa maatalouden sekakomitealle suosituksia. Työryhmä kokoontui tarkastellakseen etenkin liitteen soveltamisalaa. Sveitsin ja Euroopan unionin säännösten vastaavuuden vuoksi liitteen 9 soveltamisala olisi laajennettava kattamaan viini ja hiiva. Lisäksi on aiheellista poistaa lisäyksen 2 sisältö, sillä Sveitsi on muuttanut merkintöjä koskevaa lainsäädäntöään niin, että rehujen luonnonmukainen tuotantotapa ilmoitetaan, ja hyväksynyt unionin oikeuden mukaiset säännökset. Työryhmä on suosittanut komitealle liitteen 9 lisäysten mukauttamista tämän mukaisesti.
            
         
               (4)
            
            
               Sen vuoksi on syytä muuttaa liitteessä 9 olevia lisäyksiä 1 ja 2,
            
         ON PÄÄTTÄNYT SEURAAVAA:
   1 artikla
   Korvataan Euroopan yhteisön ja Sveitsin valaliiton välisen maataloustuotteiden kauppa koskevan sopimuksen liitteessä 9 olevat lisäykset 1 ja 2 tämän päätöksen liitteessä olevalla tekstillä.
   2 artikla
   Tämä päätös tulee voimaan 31 päivänä joulukuuta 2015.
   
      Tehty Bernissä 19 päivänä marraskuuta 2015.
      
         
            Maatalouden sekakomitean puolesta
         
         
            Euroopan unionin valtuuskunnan johtaja
         
         Susana MARAZUELA-AZPIROZ
         
            Puheenjohtaja ja Sveitsin valtuuskunnan johtaja
         
         Adrian AEBI
         
            Komitean sihteeri
         
         Thomas MAIER
      
   
   
      LIITE
      ”
            LISÄYS 1
            
               Luettelo 3 artiklassa tarkoitetuista luonnonmukaisella tuotantotavalla tuotettuja maataloustuotteita ja elintarvikkeita koskevista säädöksistä
            
            Euroopan unionissa sovellettavat säädökset
            
                         
                     
                     
                        Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 1), sellaisena kuin se on viimeksi muutettuna 13 päivänä toukokuuta 2013 annetulla neuvoston asetuksella (EU) N:o 517/2013 (EUVL L 158, 10.6.2013, s. 1).
                     
                  
                         
                     
                     
                        Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1), sellaisena kuin se on viimeksi muutettuna 18 päivänä joulukuuta 2014 annetulla komission täytäntöönpanoasetuksella (EU) N:o 1358/2014 (EUVL L 365, 19.12.2014, s. 97).
                     
                  
                         
                     
                     
                        Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25), sellaisena kuin se on viimeksi muutettuna 23 päivänä tammikuuta 2015 annetulla komission täytäntöönpanoasetuksella (EU) 2015/131 (EUVL L 23, 29.1.2015, s. 1).
                     
                  Sveitsin valaliitossa sovellettavat säädökset
            
                         
                     
                     
                        Määräys, annettu 22 päivänä syyskuuta 1997, luonnonmukaisesta maataloustuotannosta ja siihen viittaavista kasvituotteiden ja elintarvikkeiden merkinnöistä (Ordonnance sur l'agriculture biologique), sellaisena kuin se on viimeksi muutettuna 29 päivänä lokakuuta 2014 (RO 2014 3969)
                     
                  
                         
                     
                     
                        Valaliiton talous-, koulutus- ja tutkimusministeriön (Département fédéral de l'économie, de la formation et de la recherche) määräys, annettu 22 päivänä syyskuuta 1997, luonnonmukaisesta maataloudesta, sellaisena kuin se on viimeksi muutettuna 29 päivänä lokakuuta 2014 (RO 2014 3979)
                     
                  Vastaavuussääntöjen ulkopuolella
            
                         
                     
                     
                        Sveitsiläiset tuotteet, joiden pohjana olevat ainekset on tuotettu siirtymävaiheen aikana luonnonmukaiseen tuotantoon siirryttäessä.
                     
                  
                         
                     
                     
                        Vuohenkasvatuksesta Sveitsissä saatavat tuotteet silloin, kun eläimiin sovelletaan luonnonmukaisesta maataloustuotannosta ja siihen viittaavista kasvituotteiden ja elintarvikkeiden merkinnöistä annetun määräyksen (1) 39 d artiklassa säädettyä poikkeusta.
                     
                  
         
            LISÄYS 2
            
               Soveltamista koskevat yksityiskohtaiset säännöt
            
            Ei mitään.
         ”
      
         (1)  (RS 910.18).